Document ID: 31986R0586

*****
ΚΑΝΟΝΙΣΜΟΣ (ΕΟΚ) αριθ. 586/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
που καθορίζει τους συντελεστές για τον υπολογισμό των εξισωτικών ποσών «προσχώρησης» και τα εξισωτικά ποσά προσχωρήσεως που εφαρμόζονται στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 470/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχώρησης στον τομέα του βοείου κρέατος (1), και ιδίως το άρθρο 7 παράγραφος 1,
Εκτιμώντας:
ότι τα εξισωτικά ποσά προσχώρησης που εφαρμόζονται στον τομέα του βοείου κρέατος πρέπει να καθορισθούν σύμφωνα με τους κανόνες που καθορίσθηκαν από τον κανονισμό (ΕΟΚ) αριθ. 470/86 και με τη βοήθεια συντελεστών που θα καθορισθούν βάσει του άρθρου 101 της πράξης προσχώρησης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συντελεστές για τον υπολογισμό των εξισωτικών ποσών προσχώρησης που εφαρμόζονται στα προϊόντα που αναφέρονται στο άρθρο 101 της πράξης προσχώρησης είναι εκείνοι που εμφαίνονται στο παράρτημα Ι.
Άρθρο 2
Τα εξισωτικά ποσά προσχώρησης που εφαρμόζονται στον τομέα του βοείου κρέατος είναι εκείνα που εμφαίνονται στο παράρτημα ΙΙ.
Άρθρο 3
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 6